Man (63) vas na hy glo tiener verkragŉ 63-jarige man wat daarvan beskuldig word dat hy ŉ tienermeisie glo verskeie kere verkrag het, is in Volksrust in Mpumalanga in hegtenis geneem. Brig. Selvy Mohlala, woordvoerder van die polisie, sê die man is Woensdag in hegtenis geneem nadat ŉ 17-jarige skoolmeisie ŉ saak teen hom geopen het. Die meisie beweer dat die man haar sedert die ouderdom van 13 verkrag het en dat hy vir haar geld en geskenke gegee het. “Toe die meisie geweier het om verder met die man seks te hê het hy sy geld terug geëis.” Die meisie se vriende het die polisie van die saak in kennis gestel. Die man sal na verwagting Vrydag in die Volksrust-landdroshof verskyn.